## L’Institut Valencià de Cultura concedix ajudes per a adquirir instruments a 107 societats musicals valencianes

*** L’import total ascendix a 225.000 euros, amb un màxim per beneficiari de 10.000 euros
* 28 de les societats musicals beneficiàries es troben en localitats afectades per la riuada**

L’Institut Valencià de Cultura ha publicat en el DOGV la [resolució de les ajudes](https://dogv.gva.es/va/resultat-dogv?signatura=2025/25606) per a l’adquisició d’instruments musicals, dirigides a les agrupacions musicals valencianes federades, i convocades el mes d’abril passat. Un total de 107 societats musicals han resultat beneficiàries de les ajudes amb un màxim individual de 10.000 euros.

A més, cal destacar que 28 de les agrupacions beneficiàries es troben en localitats afectades per la riuada del passat octubre.

Estes subvencions tenen la finalitat de millorar la dotació de les associacions musicals sense ànim de lucre de la Comunitat Valenciana, amb l’objectiu d’enriquir l’oferta musical i la formació de qualitat dels músics valencians.

La dotació econòmica total destinada a esta línia d’ajudes és de 225.000 euros, un import que es manté estable en les últimes convocatòries. La justificació de les ajudes rebudes ha de fer-se fins al 30 de novembre de 2025. El contingut complet de la resolució i la llista de beneficiaris es pot consultar en la web de l’Institut Valencià de Cultura.

Fecha: 10/07/2025